钦定古今图书集成/明伦汇编/官常典/第203卷 > 朱敬则
## 钦定古今图书集成/明伦汇编/官常典/第203卷 > 朱敬则

按《唐书》本传，“敬则，字少连，亳州永城人。以孝义世被
旌显，一门六阙相望。敬则志尚恢博，好学，重节义然
诺，善与人交，振其急难，不责报于人。与左史江融、左
仆射魏元忠善。咸亨中，高宗闻其名，召见，异之。为中
书令李敬元所毁，故授洹水尉。久之，除右门阙。初，武
后称制，天下颇流言，遂开告密罗织之路，兴大狱，诛”
将相大臣，至是已革命，事益宁。敬则谏曰：“臣闻李斯
之相秦也，行申商之法，重刑名之家，杜私门，张公室，
弃无用之费，损不急之官，惜日爱功，亟战疾耕，既庶
而富，遂屠诸侯，此救弊之术也。故曰：刻簿可施于进
趋，变诈可陈于攻战。天下已平，固可易之以宽简，润
之以淳和。秦乃不然，淫虐滋甚，往而”不反，卒至土崩。
此不知变之祸也。陆贾、叔孙通事汉祖，当荥阳成皋
间，粮饷穷，智勇困，未尝敢开一说，效一奇，惟进豪猾
贪暴之人。及区宇适定，乃陈《诗》《书》，说《礼》《乐》，开王道。高
帝忿然曰：“吾以马上得之，安事《诗》《书》？”对曰：“马上得之，
可马上治之乎？”帝默然。于是贾著《新语》，通定礼仪，此
知变之善也。向若高帝斥二子，置《诗》《书》，重攻战，尊首级，则复道争功，拔剑击柱，晷漏不保，何十二帝二百
年乎？故曰：“仁义者，圣人之蘧庐，礼者，先王之陈迹。”祠
祝毕刍狗，捐淳精，流糟粕，弃仁义尚尔，况其轻乎？国
家自文明以来，天地草昧，内则流言，外则构难，故不
设钩距无以顺人，不切刑罚无以息暴。于是置神器，
开告“端，故能不出房、闱而天下晏然易主矣。臣闻急
趋者无善迹，促柱者无和声，拯溺不规行，疗饥不鼎
食，即向时秘策，今之刍狗也。愿鉴秦、汉之失，考时事
之宜，毁蘧庐，遗糟粕，下宽大之令，流旷荡之泽，去萋
斐之角牙，顿奸险之芒刃，塞罗织之妄源，扫朋党之
险迹，旷然使天下更始，岂不乐哉！”后善其言，迁正谏
大夫，兼修国史。乃请高史官选，以求名才。侍中韦安
石尝阅其《槁史》，叹曰：“董狐何以加世人不知史官权
重宰相，宰相但能制生人，史官兼制生死，古之圣君
贤臣所以畏惧者也。”时赋敛繁重，民多伤析，后数召
入禁中访得失，进同凤阁鸾台平章事。张易之构魏
元忠、张说，欲诛之，无敢言者。敬则独奏曰：“元忠说秉
心忠一，而所坐无名，杀之失天下望。”乃得不死。以老
疾还政事，俄改成均祭酒、冬官侍郎。易之等集名儒
撰《三教珠英》，又缯武三思、李峤、苏味道、李迥秀、王绍
宗等十八人像以为图。欲引敬则，固辞不与，世洁其
为人。出为郑州刺史，遂致仕。侍御史冉祖雍诬奏与
王同皎善，贬涪州刺史。既明非其罪，改庐州。代还，无
淮南一物，所乘止一马，子曹步从以归。卒，年七十五。
敬则与三从昆弟居四十年，赀产无异。及执政，每以
用人为先，细务不省也。岭表蛮叛，以裴怀古有文武
才，用为桂州都督。蛮服其威惠，相率降。荐魏知古为
凤阁舍人，张思敬为右史，皆称职。初，二张权宠盛，敬
则密谓敬晖曰：“公若假太子令，举北军诛易之兄弟，
两飞骑力耳。”晖卒用其策。始，崔寔、仲长统、王朗、曹冏
论封建，指秦为失，敬则以为秦、汉世礼义陵迟，不可
复用周制封诸侯，著论明之，儒者以为知言。睿宗嗣
位，尝曰：“神龙以来，忠于本朝者，李多祚、王同晈、韦月
将、燕钦融，并褒复矣，尚有遗者耶？”刘幽求曰：“朱敬则
忠正义烈，天下所推，往为宗楚客、冉祖雍等所诬，谪
守刺史。长安中尝语臣曰：‘相王必受命，当悉心事之’。
及韦氏干纪，臣遂见危赴难，虽天诱其衷，亦敬则启
之。”于是追赠秘书监，谥曰元。